Na temelju članka 26. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), Upravno vijeće Dječjeg vrtića MARJAN raspisuje

# **N A T J E Č A J**

za obavljanje poslova na radnom mjestu

**ODGOJITELJ - PRIPRAVNIK:** 3 (tri) izvršitelja/icena određeno vrijeme u punom radnom vremenu za vrijeme trajanja pripravničkog staža do godinu dana

**Uvjeti za radno mjesto:**

* VSS, završen diplomski sveučilišni studij ili specijalistički studij za odgojitelja predškolske djece - magistar ranog i predškolskog odgoja ili specijalist-odgojitelj predškolske djece
* VŠS, završen preddiplomski sveučilišni studij ili stručni studij za odgojitelja predškolske djece - stručni prvostupnik predškolskog odgoja, odnosno studij za odgojitelja predškolske djece, kojim je stečena VŠS u skladu s ranijim propisima - odgojitelj predškolske djece, nastavnik predškolskog odgoja,
* probni rad 90 dana

**Uz prijavu na natječaj kandidati su dužni priložiti:**

* životopis
* dokaz o državljanstvu
* dokaz o stečenoj stručnoj spremi
* dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju (ne starija od mjesec dana):
1. uvjerenje nadležnog suda da se protiv kandidata/kinje ne vodi kazneni postupak (čl. 25. st. 2.) i
2. uvjerenje nadležnog prekršajnog suda da se protiv kandidata/kinje ne vodi prekršajni postupak (čl. 25. st. 4.)
* elektronički zapis o radno pravnom statusu iz evidencije HZMO-a, ne starije od mjesec dana

Rok za podnošenje prijava je 8 dana od dana objavljivanja.

Prijave na natječaj s obveznom dokumentacijom (u preslici) dostavljaju se na adresu: Dječji vrtić Marjan, Put svete Mande 11, 21000 Split ili elektroničkom poštom na adresu: administrator@vrtic-marjan.hr s naznakom „za natječaj“.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj pored navedenih isprava odnosno priloga priložiti i svu propisanu dokumentaciju prema posebnom zakonu.

Kandidati koji pravo prednosti pri zapošljavanju ostvaruju prema odredbama članka 102. stavak 1. do 3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), dužni su uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati koji pravo prednosti pri zapošljavanju ostvaruju prema odredbama članka 48. stavak 1. do 3. Zakona o civilnim stradalnicima iz Domovinskog rata (NN 84/21), dužni su uz prijavu na natječaj pored navedenih isprava odnosno priloga priložiti i sve potrebne dokaze iz članka 49. stavak. 1. Zakona o civilnim stradalnicima iz Domovinskog rata dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Urednom prijavom smatra se prijava koja je **potpisana,** **s točnom naznakom radnog mjesta na koje se kandidat prijavljuje**, te koja sadrži sve podatke i priloge navedene u natječaju. Nepravodobne i nepotpune prijave neće se razmatrati. Obavijest o izboru s imenom izabranog kandidata objavljuje se na oglasnoj ploči i web stranici Vrtića za što svi kandidati daju suglasnost dostavom prijave na natječaj. Danom objave obavijesti o izboru svi kandidati se smatraju obaviješteni o ishodu natječajnog postupka, a Vrtić nije dužan vratiti natječajnu dokumentaciju prijavljenim kandidatima putem pošte. Kandidati koji su se prijavili na natječaj mogu svoju dokumentaciju osobno preuzeti u Vrtiću u roku od mjesec dana od dana objave obavijesti, a u protivnom će se natječajna dokumentacija uništiti. Iznimno, ako se na natječaj prijavi kandidat koji se poziva na pravo prednosti pri zapošljavanju prema posebnom zakonu isti se u roku od 15 dana od dana sklapanja ugovora o radu sa izabranim kandidatom izvješćuje o rezultatima natječaja pisanom poštanskom pošiljkom s povratnicom.

Prijavom na natječaj kandidati su izričito suglasni da Vrtić kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno zakonskim propisima.

Prije zaključenja ugovora o radu izabrani kandidat dužan je dostaviti Vrtiću potrebnu natječajnu dokumentaciju u izvorniku ili ovjerenoj preslici.

**NAPOMENA:**

Natječaj je objavljen na oglasnoj ploči i mrežnim stranicama Zavoda za zapošljavanje i oglasnoj ploči i mrežnim stranicama Vrtića dana 13.07.2023. god.